CELEX: 62021CB0460
Language: el
Date: 2022-02-07 00:00:00
Title: Υπόθεση C-460/21: Διάταξη του Δικαστηρίου (όγδοο τμήμα) της 7ης Φεβρουαρίου 2022 [αίτηση του Tribunal Arbitral Tributário (Centro de Arbitragem Administrativa — CAAD) (Πορτογαλία) για την έκδοση προδικαστικής αποφάσεως] — Vapo Atlantic SA κατά Autoridade Tributária e Aduaneira (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ειδικοί φόροι κατανάλωσης – Οδηγία 2008/118/ΕΚ – Άρθρο 1, παράγραφος 2 – Επιβολή πρόσθετων έμμεσων φόρων για ειδικούς σκοπούς – «Ειδικοί σκοποί» – Έννοια – Χρηματοδότηση δημόσιας επιχείρησης παραχωρησιούχου του εθνικού οδικού δικτύου – Σκοποί μείωσης των ατυχημάτων και περιβαλλοντικής βιωσιμότητας – Αμιγώς δημοσιονομικός σκοπός – Άρνηση επιστροφής του φόρου λόγω αδικαιολόγητου πλουτισμού – Προϋποθέσεις)

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/5
            
         
      Διάταξη του Δικαστηρίου (όγδοο τμήμα) της 7ης Φεβρουαρίου 2022 [αίτηση του Tribunal Arbitral Tributário (Centro de Arbitragem Administrativa — CAAD) (Πορτογαλία) για την έκδοση προδικαστικής αποφάσεως] — Vapo Atlantic SA κατά Autoridade Tributária e Aduaneira
      (Υπόθεση C-460/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Ειδικοί φόροι κατανάλωσης - Οδηγία 2008/118/ΕΚ - Άρθρο 1, παράγραφος 2 - Επιβολή πρόσθετων έμμεσων φόρων για ειδικούς σκοπούς - «Ειδικοί σκοποί» - Έννοια - Χρηματοδότηση δημόσιας επιχείρησης παραχωρησιούχου του εθνικού οδικού δικτύου - Σκοποί μείωσης των ατυχημάτων και περιβαλλοντικής βιωσιμότητας - Αμιγώς δημοσιονομικός σκοπός - Άρνηση επιστροφής του φόρου λόγω αδικαιολόγητου πλουτισμού - Προϋποθέσεις)
      (2022/C 138/05)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Arbitral Tributário (Centro de Arbitragem Administrativa — CAAD)
      
         Διάδικοι στην υπόθεση της κύριας δίκης
      
      Vapo Atlantic SA
      
         κατά
      
      Autoridade Tributária e Aduaneira
      
         Διατακτικό
      
      Με διάταξη της 7ης Φεβρουαρίου 2022, το Δικαστήριο (όγδοο τμήμα) κρίνει:
      
                  1)
               
               
                  Το άρθρο 1, παράγραφος 2, της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ, έχει την έννοια ότι ένα τέλος του οποίου τα έσοδα αποδίδονται γενικώς σε παραχωρησιούχο του εθνικού οδικού δικτύου δημόσια επιχείρηση και του οποίου η δομή δεν φανερώνει την πρόθεση να αποθαρρυνθεί η κατανάλωση των κύριων οδικών καυσίμων δεν επιδιώκει «ειδικούς σκοπούς», κατά την έννοια της διατάξεως αυτής.
               
            
                  2)
               
               
                  Το δίκαιο της Ένωσης έχει την έννοια ότι δεν επιτρέπει στις εθνικές αρχές να αιτιολογούν την άρνηση επιστροφής έμμεσου τέλους αντίθετου προς την οδηγία 2008/118 τεκμαίροντας τη μετακύλιση του τέλους αυτού σε τρίτους και, κατά συνέπεια, τον αδικαιολόγητο πλουτισμό του υποκειμένου στον φόρο.
               
            
         (1)  Ημερομηνία καταθέσεως: 26 Ιουλίου 2021.